**קרואטיה** השתתפה לראשונה ב**משחקים האולימפיים** באולימפיאדת ברצלונה (1992). עד אז, הייתה קרואטיה חלק מיוגוסלביה, והספורטאים הקרואטים התחרו במסגרת המשלחת היוגוסלבית. באולימפיאדות בהן השתתפה צברו הספורטאים הקרואטים 52 מדליות, מהן 18 מדליות זהב. המדליות הושגו ב-15 ענפי ספורט שונים.

היסטוריה
--------

הכדורסלן דראז'ן פטרוביץ', שחקן נבחרת קרואטיה שזכתה במדליית כסף בברצלונה
קרואטיה שלחה 41 ספורטאים לאולימפיאדת ברצלונה. נבחרת הכדורסל, בשורותיה שיחקו דראז'ן פטרוביץ', טוני קוקוץ' ודינו ראג'ה, זכתה במדליית הכסף, לאחר שגברה בחצי הגמר 74-75 על המשלחת המאוחדת והפסידה במשחק הגמר לנבחרת ארצות הברית 117-85. הטניסאי גוראן איוונישביץ' זכה בשתי מדליות ארד: בטורניר היחידים, לאחר שהפסיד לשווייצרי מארק רוסה, ובטורניר הזוגות, יחד עם גוראן פרפיץ', לאחר שהפסידו לצמד הדרום אפריקאי שכלל את ויין פריירה ופייט נורוואל.

באולימפיאדת אטלנטה (1996) זכתה נבחרת הכדוריד במדליית הזהב הראשונה לזכותה של קרואטיה, לאחר שגברה במשחק הגמר על נבחרת שוודיה 26-27. נבחרת הכדורמים זכתה במדליית הכסף לאחר שהפסידה במשחק הגמר לנבחרת ספרד 7-5. נבחרת הכדורסל הסתפקה הפעם במקום השביעי, לאחר שהפסידה לנבחרת אוסטרליה ברבע הגמר.

באולימפיאדת סידני (2000) הגיעה קרואטיה להישגים בשני ענפים נוספים: מרים המשקולות ניקולאי פצ'לוב זכה במדליית זהב, ושמיניית החותרים זכתה במדליית ארד. נבחרת הכדורמים, כמו גם נבחרת הנשים בכדורעף, סיימו במקום השביעי.

80 ספורטאים קרואטים נטלו חלק באולימפיאדת אתונה (2004). נבחרת הכדוריד, שנעדרה מסידני, שבה וזכתה במקום הראשון, לאחר ניצחון על נבחרת גרמניה 24-26. האחים סינישה וניקשה סקלין זכו במדליית כסף בחתירה, וכך גם השחיין דויה דרגניה במשחה ל-50 מטר חופשי. דרגניה גם סיים במקום השישי במשחה ל-100 מטרים. מרים המשקולות פצ'לוב הסתפק הפעם במדליית הארד, ולהישג דומה הגיעו הטניסאים מריו אנצ'יץ' ואיוון ליובצ'יץ', לאחר ניצחון על הצמד ההודי מאהש בופאתי ולאנדר פאס.

לאולימפיאדת בייג'ינג (2008) שלחה קרואטיה מספר שיא של 105 ספורטאים, אך לראשונה מאז ברצלונה, איש מהם לא זכה במדליית זהב. שתי מדליות כסף ראשונות הושגו בענפי האתלטיקה וההתעמלות, בידי הקופצת לגובה בלנקה ולאשיץ' והמתעמל פיליפ אודה בתרגיל על סוס הסמוכות. לוחמות הטאקוונדו סנדרה שאריץ' ומרינה זובצ'יץ' זכו במדליות ארד, כמו גם הקלעית סנייז'אנה פייצ'יץ', בירי ברובה אוויר. נבחרת הכדוריד הסתפקה במקום הרביעי, לאחר הפסד לנבחרת ספרד במשחק על מדליית הארד, וכמוה נבחרת הטניס שולחן, שהפסידה לנבחרת אוסטריה. נבחרת הכדורסל סיימה במקום השישי לאחר שהודחה ברבע בגמר בידי נבחרת ספרד.

סנדרה פרקוביץ', זוכת מדליית הזהב בזריקת דיסקוס בלונדון ובריו דה ז'ניירו
### אולימפיאדת לונדון (2012)

באולימפיאדת לונדון (2012) עלה מספר הספורטאים הקרואטים ל-108. הייתה זו האולימפיאדה המוצלחת ביותר של המשלחת הקרואטית עד אז. היא צברה 3 מדליות זהב, כמו בכל חמש האולימפיאדות הקודמות גם יחד, ו-6 מדליות בסך הכל.

נבחרת הכדורמים זכתה לראשונה בתולדותיה בתואר האולימפי, לאחר שגברה במשחק הגמר 6-8 על נבחרת איטליה. נבחרת הכדוריד זכתה במדליית ארד, לאחר שהפסידה לנבחרת צרפת 25-22 בחצי הגמר וגברה על נבחרת הונגריה 26-33 במשחק על המקום השלישי. נבחרת הנשים בכדוריד הודחה ברבע הגמר בידי נבחרת ספרד, ונבחרת הנשים בכדורסל לא עברה את שלב הבתים.

סנדרה פרקוביץ' זכתה במדליית זהב בזריקת דיסקוס ובמדליית זהב נוספת זכה הקלע ג'ובאני צרנוגוראז, בירי בצלחות חרס. אנטון גלאסנוביץ' סיים במקום השישי בתחרות זו, סנייז'אנה פייצ'יץ' סיימה במקום החמישי בירי בשלושה מצבים ובויאן ג'ורקוביץ' סיים במקום השביעי בירי מ-50 מטר בשכיבה. רביעיית החותרים הקרואטית זכתה במדליית כסף ולוחמת הטאקוונדו לוצייה זאנינוביץ' זכתה במדליית ארד. מספר שייטים קרואטים העפילו לשיוטי המדליות: טונצ'י סטיפנוביץ' סיים במקום הרביעי בדגם לייזר, איוואן גאשפיץ' סיים במקום החמישי בדגם פין וצוות שייטי ה-470 סיים במקום השישי. הטניסאים מרין צ'יליץ' ואיוואן דאדיג העפילו לשלב רבע הגמר בטורניר הזוגות והודחו בידי הצמד הספרדי דויד פרר ופליסיאנו לופס.

### אולימפיאדת ריו דה ז'ניירו (2016)

מטילת הכידון שרה קולאק, זוכת מדליית הזהב בריו, במהלך המשחקים
אולימפיאדת ריו דה ז'ניירו (2016) הייתה אף מוצלחת מקודמתה עבור המשלחת הקרואטית, עם 10 מדליות, מהן 5 מדליות זהב, כמעט כמו בכל 6 האולימפיאדות הקודמות גם יחד.

באתלטיקה זכו שלוש קרואטיות במדליות. סנדרה פרקוביץ' שמרה על תוארה בזריקת דיסקוס, שרה קולאק זכתה אף היא במדליית זהב, בהטלת כידון, ובלנקה ולאשיץ' זכתה במדליית ארד בקפיצה לגובה, שהייתה המדליה האולימפית השנייה שלה. האחים ואלנט ומרטים סינקוביץ' זכו במדליית זהב בחתירה, ובמקצה היחידים זכה דאמיר מרטין במדליית כסף. שייטים קרואטים ראשונים זכו במדליות אולימפיות: איגור מרניץ' ושימה פנטלה זכו במדליית זהב בדגם 470 וטונצ'י סטיפנוביץ' זכה במדליית כסף בדגם לייזר. איוואן קליאקוביץ'-גשפיץ' סיים חמישי בדגם פין. הקלע יוסיפ גלאסנוביץ' זכה במדליית זהב בטראפ. פטאר גורשה סיים שביעי ברובה אוויר וסנייז'אנה פייצ'יץ' סיימה אף היא במקום השביעי, בתחרות המקבילה לנשים. המתאגרף פיליפ חרגוביץ' זכה במדליית ארד, הראשונה בענף זה והמתאבק בוז'ו סטארצ'ביץ' סיים במקום החמישי.

נבחרת הכדורמים איבדה את תוארה, אך זכתה במדליית כסף לאחר ניצחון 8-12 על מונטנגרו בחצי הגמר והפסד 11-7 לסרביה בגמר. גם בכדורסל הייתה זו הנבחרת הסרבית שעצרה את נבחרת קרואטיה, והיא סיימה במקום החמישי. בויאן בוגדנוביץ' היה הקלע המצטיין בטורניר, עם 25.3 נקודות בממוצע למשחק. עם שחקני הנבחרת נמנו גם רוקו אוקיץ', מריו הזוניה ודריו שאריץ'. נבחרת הכדוריד סיימה בראש הבית בשלב המוקדמות, אך גם היא הודחה בשלב רבע הגמר, בידי נבחרת פולין.

אולימפיאדות חורף
----------------

גולשת הסקי יניצה קוסטליץ', שזכתה ב-6 מבין 11 המדליות של קרואטיה באולימפיאדות החורף
אולימפיאדת החורף הראשונה בה קרואטיה נטלה חלק הייתה אולימפיאדת אלברוויל (1992), אליה שלחה ארבעה ספורטאים. הישגיהם של הספורטאים הקרואטים בשלוש אולימפיאדות החורף הראשונות בהן השתתפו היו נמוכים למדי. המצב השתנה באולימפיאדת סולט לייק סיטי (2002). יניצה קוסטליץ' זכתה ב-3 מדליות זהב ובמדליית כסף אחת בסקי אלפיני (הזהב במסלול משולב, בסלאלום ובסלאלום ענק, והכסף בסופר G). באולימפיאדת טורינו (2006) זכתה קוסטליץ' בעוד מדליית זהב במסלול המשולב ומדליית כסף בסופר G, ואילו אחיה הבכור, איוויצה קוסטליץ', זכה במדליית כסף במסלול המשולב. באולימפיאדת ונקובר (2010) זכה איוויצה קוסטליץ' בשתי מדליות כסף נוספות, במסלול המשולב ובסלאלום והביאתלט יאקוב פאק זכה במדליית ארד בספרינט. באולימפיאדת סוצ'י (2014) זכה קוסטליץ' במדליית כסף שלישית ברציפות במסלול המשולב.

מדליות
------

|  |  |
| --- | --- |
|  |  ראו גם – **מדליות במשחקים האולימפיים** |

### לפי אולימפיאדה

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **באולימפיאדות הקיץ:**

| אולימפיאדה | זהב | כסף | ארד | סך הכל |
| --- | --- | --- | --- | --- |
| אולימפיאדת ברצלונה (1992) | 0 | 1 | 2 | 3 |
| אולימפיאדת אטלנטה (1996) | 1 | 1 | 0 | 2 |
| אולימפיאדת סידני (2000) | 1 | 0 | 1 | 2 |
| אולימפיאדת אתונה (2004) | 1 | 2 | 2 | 5 |
| אולימפיאדת בייג'ינג (2008) | 0 | 2 | 3 | 5 |
| אולימפיאדת לונדון (2012) | 3 | 1 | 2 | 6 |
| אולימפיאדת ריו דה ז'ניירו (2016) | 5 | 3 | 2 | 10 |
| אולימפיאדת טוקיו (2020) | 3 | 3 | 2 | 8 |
| סך הכל | 14 | 13 | 14 | 41 |

 |  | **באולימפיאדות החורף:**

| אולימפיאדה | זהב | כסף | ארד | סך הכל |
| --- | --- | --- | --- | --- |
| אולימפיאדת אלברוויל (1992) | 0 | 0 | 0 | 0 |
| אולימפיאדת לילהאמר (1994) | 0 | 0 | 0 | 0 |
| אולימפיאדת נאגנו (1998) | 0 | 0 | 0 | 0 |
| אולימפיאדת סולט לייק סיטי (2002) | 3 | 1 | 0 | 4 |
| אולימפיאדת טורינו (2006) | 1 | 2 | 0 | 3 |
| אולימפיאדת ונקובר (2010) | 0 | 2 | 1 | 3 |
| אולימפיאדת סוצ'י (2014) | 0 | 1 | 0 | 1 |
| אולימפיאדת פיונגצ'אנג (2018) | 0 | 0 | 0 | 0 |
| אולימפיאדת בייג'ינג (2022) | 0 | 0 | 0 | 0 |
| סך הכל | 4 | 6 | 1 | 11 |

 |

* הטניסאי מריו אנצ'יץ', שזכה במדליית ארד בטורניר הזוגות באתונההטניסאי מריו אנצ'יץ', שזכה במדליית ארד בטורניר הזוגות באתונה
* הקופצת לגובה בלנקה ולאשיץ', זוכת מדליית הכסף בבייג'ינג ומדליית הארד בריו דה ז'ניירוהקופצת לגובה בלנקה ולאשיץ', זוכת מדליית הכסף בבייג'ינג ומדליית הארד בריו דה ז'ניירו
* גולש הסקי האלפיני איוויצה קוסטליץ', שזכה ב-4 מדליות כסף בטורינו, בוונקובר ובסוצ'יגולש הסקי האלפיני איוויצה קוסטליץ', שזכה ב-4 מדליות כסף בטורינו, בוונקובר ובסוצ'י

### לפי ענף

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **בענפי הקיץ:**

| ענף | זהב | כסף | ארד | סך הכל |
| --- | --- | --- | --- | --- |
| אתלטיקה אתלטיקה | 3 | 1 | 1 | 5 |
| חתירה חתירה | 2 | 3 | 2 | 7 |
| כדוריד כדוריד | 2 | 0 | 1 | 3 |
| קליעה קליעה | 2 | 0 | 1 | 3 |
| כדורמים כדורמים | 1 | 2 | 0 | 3 |
| שיט שיט | 1 | 2 | 0 | 3 |
| טניס טניס | 1 | 1 | 3 | 5 |
| טאקוונדו טאקוונדו | 1 | 0 | 4 | 5 |
| הרמת משקולות הרמת משקולות | 1 | 0 | 1 | 2 |
| התעמלות התעמלות מכשירים | 0 | 2 | 0 | 2 |
| כדורסל כדורסל | 0 | 1 | 0 | 1 |
| שחייה שחייה | 0 | 1 | 0 | 1 |
| איגרוף איגרוף | 0 | 0 | 1 | 1 |
| סך הכל | 14 | 13 | 14 | 41 |

 |  | **בענפי החורף:**

| ענף | זהב | כסף | ארד | סך הכל |
| --- | --- | --- | --- | --- |
| סקי אלפיני סקי אלפיני | 4 | 6 | 0 | 10 |
| ביאתלון ביאתלון | 0 | 0 | 1 | 1 |
| סך הכל | 4 | 6 | 1 | 11 |

 |

ראו גם
------

* יוגוסלביה במשחקים האולימפיים
* קרואטיה במשחקים הפאראלימפיים
* קרואטיה במשחקים האולימפיים לנוער

קישורים חיצוניים
----------------

ויקישיתוף מדיה וקבצים בנושא **קרואטיה במשחקים האולימפיים** בוויקישיתוף
* אתר הוועד האולימפי הקרואטי (בקרואטית)

הערות שוליים
------------

1. 1 2  "Medals by Games" [מדליות לפי משחקים]. *Olympic Analytics* (באנגלית). נבדק ב-22 במאי 2022. `{{cite web}}`:  (עזרה)תחזוקה - ציטוט: url-status (link)
2. 1 2  "Medals by Sports" [מדליות לפי ענפי ספורט]. *Olympic Analytics* (באנגלית). נבדק ב-22 במאי 2022. `{{cite web}}`:  (עזרה)תחזוקה - ציטוט: url-status (link)

| מדינות אירופה במשחקים האולימפיים |
| --- |
| 

|  |  |
| --- | --- |
| אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • הולנד • הונגריה • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ
מדינות וטריטוריות לשעבר: בוהמיה • ברית המועצות • גרמניה המזרחית • גרמניה המערבית • האימפריה הרוסית • חבל הסאר • יוגוסלביה • סרביה ומונטנגרו • צ'כוסלובקיה
משלחות מיוחדות: המשלחת הכלל-גרמנית • המשלחת המאוחדת | אירופה |

 |